**Monako *Grand Prix*** (franču: *Grand Prix de Monaco*) ir ikgadēja Pirmās formulas *Grand Prix* izcīņa, kas notiek Monako.

Pirmā neoficiālā Monako *Grand Prix* izcīņa tika sarīkota 1929. gadā, kur, sākot ar 1950. gadu, tā pirmoreiz tika iekļauta arī *F1* kalendārā. Turpmākos četrus gadus sacīkstes Monako nenotika, taču kopš 1955. gada Monako *Grand Prix* izcīņa Pirmās formulas kalendārā tiek rīkota regulāri. Visas sacīkstes ir notikušas slavenajā Monako trasē, kas pati par sevi galvenokārt ir izvietota Montekarlo apgabala ielās, kur trases daudzo līkumu un šauro ielu dēļ tajā ir gandrīz vai neiespējami veikt apdzīšanu. Šī iemesla dēļ Monako *Grand Prix* izcīņa tiek uzskatīta par vienu no visprestižākajām sacīkstēm autosporta pasaulē, kur līdzās ar Indianapolisas 500 jūdžu sacīskti (*Indianapolis 500*) un Lemānas 24 stundu sacīksti (*24 Hours of Le Mans*) tā veido neoficiālo Motoru sporta trīskāršo troni (*Triple Crown of Motorsport*).

Pagaidām sekmīgākais braucējs Monako *Grand Prix* izcīņās ir brazīliešu pilots Airtons Senna, kuram šeit ir izdevies uzvarēt veselas 6 reizes, to skaitā piecas reizes pēc kārtas (laika posmā no 1989. līdz 1993. gadam). Turpretim komandu konkurencē (*F1* ietvaros) nospiedošs pārsvars pieder *McLaren* vienībai, kurai šeit ir izdevies uzvarēt veselas 15 reizes, pa septiņām uzvarām vairāk nekā tās tuvākajiem sekotājiem *Ferrari* komandai.

Pašreizējais un aizstāvošais Monako *Grand Prix* sacīkstes uzvarētājs ir britu pilots Luiss Hamiltons, kuram šeit izdevās uzvarēt 2016. gadā. Savukārt komandu konkurencē pašreizējie un aizstāvošie uzvarētāji ir *Mercedes* vienība, kurai šeit ir izdevies triumfēt jau pēdējos četrus gadus pēc kārtas. Tiek paredzēts, ka 2017. gada Monako *Grand Prix* izcīņa norisināsies 28. maijā, kur līdz ar to tā kalpos par sezonas 6. posmu.

Vēsture
-------

### Alēna Prosta/ Airtona Sennas ēra (1984.-1993.)

Laika posmā starp 1984. un 1993. gadu Monako *Grand Prix* sacīkstēs uzvaras izdevās izcīnīt tikai diviem pilotiem — francūzim un vēlākajam četrkārtējam Pirmās formulas pasaules čempionam Alēnam Prostam (4 uzvaras) un brazīlietim — vēlākajam trīskārtējam Pirmās formulas pasaules čempionam — Airtonam Sennam (6 uzvaras), kur deviņas no kopējām desmit uzvarām abu braucēju starpā tika izcīnītas pārstāvot *McLaren* komandu. Vienīgo uzvaru šajā laika posmā ar citu komandu izdevās izcīnīt Airtonam Sennam, kuram 1987. gadā Monako ielās izdevās uzvarēt ar *Lotus* vienību.

Sīvā sāncensība, kas *Formula 1* Pasaules čempionātos astoņdesmito gadu beigās un deviņdesmito gadu sākumā norisinājās starp Alēnu Prostu un Airtonu Sennu, bija manāma arī Monako *Grand Prix* sacīkšu lakā, kur astoņdesmito gadu vidusdaļā Monako ielās pārsvarā dominēja Alēns Prosts, iekams astoņdesmito gadu beigās un deviņdesmito gadu pirmajā pusē galvenokārt uzvarēja Airtons Senna. Alēnam Prostam savu pirmo uzvaru Monako ielās izdevās izcīnīt 1984. gadā, kad ļoti smagos lietus apstākļos sacīkste sākotnēji tika aizkavēta par 45 minūtēm un vēlāk arī priekšlaicīgi apturēta pēc nobrauktajiem 32 apļiem. Zīmīgi, ka šajā sacīkstē Airtonam Sennam savā debijas sezonā izdevās finišēt 2. vietā, tūlīt pat aiz Alēna Prosta, lai gan sākotnēji brazīlietis bija startējis no 13. vietas, kas tādējādi ļāva Sennam iegūt lielāku ievērību pilotu starpā un izcelt savu meistarību braucot nelabvēlīgos laika apstākļos.

Laika posmā no 1987. līdz 1993. gadam Airtons Senna Monako ielu sacīkstēs uzvarēja 6 reizes, visvairāk kā jebkurš cits pilots *F1* vēsturē. (Airtons Senna 1991. gada Monako *Grand Prix* izcīņas laikā)
Arī turpmākos divus gadus Monako Lielo balvu izdevās izcīnīt Alēnam Prostam, kur 1985. gadā pēc sīvas cīņas ar *Ferrari* komandas pilotu Mikēli Alboreto Prostam izdevās noturēt savu līderpozīciju un atkārtoti izcīnīt pirmo vietu prestižajās Monako ielu sacīkstēs. Turpretim 1986. gadā Prostam izdevās uzvarēt jau krietni vieglākos apstākļos, kur tuvākais sekotājs Keke Rosbergs no viņa atpalika 25 sekundes, līdz ar to ļaujot Alēnam Prostam tajā laikā kļūt par vienu no retajiem Pirmās formulas pilotiem, kam Monako ielās bija izdevies uzvarēt trīs reizes pēc kārtas.

1987. gada rīkotajā Monako *Grand Prix* sacīkstē savu pirmo no sešām uzvarām izdevās izcīnīt Airtonam Sennam, kas tajā sezonā vēl pārstāvēja *Lotus* vienību. Lai gan arī 1988. gadā Airtonam Sennam, braucot jau *McLaren* komandā un atrodoties stabilā vadībā, visticamāk būtu izdevies uzvarēt, viņam tas neizdevās, jo negaidīti tikai 12 apļus pirms finiša Senna avarēja un līdz ar to bija spiests izstāties, kas tādējādi ļāva Alēnam Prostam, kas tobrīd atradās otrajā pozīcijā, izcīnīt savu ceturto un pēdējo uzvaru Monako ielās. Tāpat 1988. gada Monako Lielās balvas izcīņa ir palikusi slavena ar to, ka kvalifikācijā Airtonam Sennam izdevās izcīnīt *pole position* jeb pirmo starta vietu, apsteidzot savu tuvāko sekotāju un komandas biedru Alēnu Prostu par gandrīz ap pusotru sekundi (1,427s).

Laika posmā no 1989. līdz 1993. gadam uzvaras Monako Lielās balvas sacīkstēs izcīnīja vienīgi Airtons Senna, kuram izdevās ne tikai kļūt par pirmo sacīkšu braucēju, kurš Monako ielās bija uzvarējis 5 reizes pēc kārtas, bet arī kļūt par vienīgo pilotu *F1* vēsturē, kuram kopumā Monako trasē bija izdevies uzvarēt 6 reizes karjerā, tādējādi apsteidzot līdz tam sekmīgāko pilotu Monako ielās — Greiemu Hilu, kuram sešdesmitajos gados šeit kopumā bija izdevies uzvarēt veselas 5 reizes.

Viena no saspringtākajām sacīkstēm, kas tika aizvadīta Monako *Grand Prix* izcīņas ietvaros, norisinājās 1992. gadā, kad toreizējais čempionāta kopvērtējuma līderis Naidžels Mensels, kurš tajā sezonā jau bija paspējis uzvarēt visos iepriekšējos piecos posmos, kvalificējās pirmajā starta vietā un pārliecinoši noturēja sacīkstes vadību līdz 70 aplim, līdz viena no viņa formulas riepām tika caurdurta, kas līdz ar to prasīja no *Williams* pilota veikt par vienu lieku pitstopu vairāk un atgriezties vairāk kā 5 sekundes aiz Airtona Sennas. Tikai divu apļu laikā Menselam izdevās samazināt Sennas pārsvaru līdz mazāk kā 2 sekundēm, kur pēdējos sacīkstes apļos *Williams* pilotam izdevās pilnībā noķert priekšā braucošo Airtonu Sennu un uzsākt sīvu cīņu par uzvaru sacīkstē. Menselam neapšaubāmi bija ievērojami ātrāka formula nekā Sennam, ko apliecināja visas sacīkstes garumā uzstādītie apļa laiki, taču visi viņa mēģinājumi tikt garām Sennam beidzās neveiksmīgi, kas tādējādi ļāva brazīlietim izcīnīt vienu no viņa iespaidīgākajām uzvarām *F1* karjerā.

Uzvarētāji
----------

### Vairākkārtējie uzvarētāji (piloti)

| Uzv. | Pilots | Gadi |
| --- | --- | --- |
| 6 | Valsts karogs: Brazīlija Airtons Senna | 1987, 1989, 1990, 1991, 1992, 1993 |
| 5 | Valsts karogs: Apvienotā Karaliste Greiems Hils | 1963, 1964, 1965, 1958, 1969 |
| Valsts karogs: Vācija Mihaels Šūmahers | 1994, 1995, 1997, 1999, 2001 |
| 4 | Valsts karogs: Francija Alēns Prosts | 1984, 1985, 1986, 1988 |
| 3 | Valsts karogs: Apvienotā Karaliste Stērlings Moss | 1956, 1960, 1961 |
| Valsts karogs: Apvienotā Karaliste Džekijs Stjuarts | 1966, 1971, 1973 |
| Valsts karogs: Vācija Niko Rosbergs | 2013, 2014, 2015 |
| 2 | Valsts karogs: Argentīna Huans Manuels Fanhio | 1950, 1957 |
| Valsts karogs: Francija Moriss Trentiņans | 1955, 1958 |
| Valsts karogs: Austrija Nikijs Lauda | 1975, 1976 |
| Valsts karogs: Dienvidāfrika Džodijs Šekters | 1977, 1979 |
| Valsts karogs: Apvienotā Karaliste Deivids Kulthārds | 2000, 2002 |
| Valsts karogs: Spānija Fernando Alonso | 2006, 2007 |
| Valsts karogs: Apvienotā Karaliste Luiss Hamiltons | 2008, 2016 |
| Valsts karogs: Austrālija Marks Vebers | 2010, 2012 |
|

### Vairākkārtējie uzvarētāji (komandas)

| Uzv. | Komanda | Gadi |
| --- | --- | --- |
| 15 | Valsts karogs: Apvienotā Karaliste *McLaren* | 1984, 1985, 1986, 1988, 1989, 1990, 1991, 1992, 1993, 1998, 2000, 2002, 2005, 2007, 2008 |
| 8 | Valsts karogs: Itālija *Ferrari* | 1955, 1975, 1976, 1979, 1981, 1997, 1999, 2001 |
| 7 | Valsts karogs: Apvienotā Karaliste *Lotus* | 1960, 1961, 1968, 1969, 1970, 1974, 1987 |
| 5 | Valsts karogs: Apvienotā Karaliste *British Racing Motors* | 1963, 1964, 1965, 1966, 1972 |
| 4 | Valsts karogs: Vācija *Mercedes* | 2013, 2014, 2015, 2016 |
| 3 | Valsts karogs: Apvienotā Karaliste *Cooper* | 1958, 1959, 1962 |
| Valsts karogs: Apvienotā Karaliste *Tyrrell* | 1971, 1973, 1978 |
| Valsts karogs: Apvienotā Karaliste *Williams* | 1980, 1983, 2003 |
| Valsts karogs: Austrija *Red Bull Racing* | 2010, 2011, 2012 |
| 2 | Valsts karogs: Itālija *Maserati* | 1956, 1957 |
| Valsts karogs: Apvienotā Karaliste *Brabham* | 1967, 1982 |
| Valsts karogs: Apvienotā Karaliste *Benetton* | 1994, 1995 |
| Valsts karogs: Francija *Renault* | 2004, 2006 |

### Saraksts

Minēti tikai uzvarētāji tajos *Grand Prix*, kas aizvadīti *F1* sezonu ietvaros.

| Gads | Pilots | Konstruktors | Ziņojums |
| --- | --- | --- | --- |
| 2016 | Valsts karogs: Apvienotā Karaliste Luiss Hamiltons | *Mercedes* | Ziņojums |
| 2015 | Valsts karogs: Vācija Niko Rosbergs | *Mercedes* | Ziņojums |
| 2014 | Valsts karogs: Vācija Niko Rosbergs | *Mercedes* | Ziņojums |
| 2013 | Valsts karogs: Vācija Niko Rosbergs | *Mercedes* | Ziņojums |
| 2012 | Valsts karogs: Austrālija Marks Vebers | *Red Bull-Renault* | Ziņojums |
| 2011 | Valsts karogs: Vācija Sebastiāns Fetels | *Red Bull-Renault* | Ziņojums |
| 2010 | Valsts karogs: Austrālija Marks Vebers | *Red Bull-Renault* | Ziņojums |
| 2009 | Valsts karogs: Apvienotā Karaliste Džensons Batons | *Brawn-Mercedes* | Ziņojums |
| 2008 | Valsts karogs: Apvienotā Karaliste Luiss Hamiltons | *McLaren-Mercedes* | Ziņojums |
| 2007 | Valsts karogs: Spānija Fernando Alonso | *McLaren-Mercedes* | Ziņojums |
| 2006 | Valsts karogs: Spānija Fernando Alonso | *Renault* | Ziņojums |
| 2005 | Valsts karogs: Somija Kimi Reikenens | *McLaren-Mercedes* | Ziņojums |
| 2004 | Valsts karogs: Itālija Jarno Trulli | *Renault* | Ziņojums |
| 2003 | Valsts karogs: Kolumbija Huans Pablo Montoija | *Williams-BMW* | Ziņojums |
| 2002 | Valsts karogs: Apvienotā Karaliste Deivids Kulthārds | *McLaren-Mercedes* | Ziņojums |
| 2001 | Valsts karogs: Vācija Mihaels Šūmahers | *Ferrari* | Ziņojums |
| 2000 | Valsts karogs: Apvienotā Karaliste Deivids Kulthārds | *McLaren-Mercedes* | Ziņojums |
| 1999 | Valsts karogs: Vācija Mihaels Šūmahers | *Ferrari* | Ziņojums |
| 1998 | Valsts karogs: Somija Mika Hekinens | *McLaren-Mercedes* | Ziņojums |
| 1997 | Valsts karogs: Vācija Mihaels Šūmahers | *Ferrari* | Ziņojums |
| 1996 | Valsts karogs: Francija Olivjē Panī | *Ligier-Mugen-Honda* | Ziņojums |
| 1995 | Valsts karogs: Vācija Mihaels Šūmahers | *Benetton-Renault* | Ziņojums |
| 1994 | Valsts karogs: Vācija Mihaels Šūmahers | *Benetton-Ford* | Ziņojums |
| 1993 | Valsts karogs: Brazīlija Airtons Senna | *McLaren-Ford* | Ziņojums |
| 1992 | Valsts karogs: Brazīlija Airtons Senna | *McLaren-Honda* | Ziņojums |
| 1991 | Valsts karogs: Brazīlija Airtons Senna | *McLaren-Honda* | Ziņojums |
| 1990 | Valsts karogs: Brazīlija Airtons Senna | *McLaren-Honda* | Ziņojums |
| 1989 | Valsts karogs: Brazīlija Airtons Senna | *McLaren-Honda* | Ziņojums |
| 1988 | Valsts karogs: Francija Alēns Prosts | *McLaren-Honda* | Ziņojums |
| 1987 | Valsts karogs: Brazīlija Airtons Senna | *Lotus-Honda* | Ziņojums |
| 1986 | Valsts karogs: Francija Alēns Prosts | *McLaren-TAG* | Ziņojums |
| 1985 | Valsts karogs: Francija Alēns Prosts | *McLaren-TAG* | Ziņojums |
| 1984 | Valsts karogs: Francija Alēns Prosts | *McLaren-TAG* | Ziņojums |
| 1983 | Valsts karogs: Somija Keke Rosbergs | *Williams-Ford* | Ziņojums |
| 1982 | Valsts karogs: Itālija Rikardo Patrēze | *Brabham-Ford* | Ziņojums |
| 1981 | Valsts karogs: Kanāda Žils Vilnēvs | *Ferrari* | Ziņojums |
| 1980 | Valsts karogs: Argentīna Karloss Roitemanns | *Williams-Ford* | Ziņojums |
| 1979 | Valsts karogs: Dienvidāfrika Džodijs Šekters | *Ferrari* | Ziņojums |
| 1978 | Valsts karogs: Francija Patriks Depaijē | *Tyrrell-Ford* | Ziņojums |
| 1977 | Valsts karogs: Dienvidāfrika Džodijs Šekters | *Wolf-Ford* | Ziņojums |
| 1976 | Valsts karogs: Austrija Nikijs Lauda | *Ferrari* | Ziņojums |
| 1975 | Valsts karogs: Austrija Nikijs Lauda | *Ferrari* | Ziņojums |
| 1974 | Valsts karogs: Zviedrija Ronijs Petersons | *Lotus-Ford* | Ziņojums |
| 1973 | Valsts karogs: Apvienotā Karaliste Džekijs Stjuarts | *Tyrrell-Ford* | Ziņojums |
| 1972 | Valsts karogs: Francija Žans Pjērs Beltuāzs | *BRM* | Ziņojums |
| 1971 | Valsts karogs: Apvienotā Karaliste Džekijs Stjuarts | *Tyrrell-Ford* | Ziņojums |
| 1970 | Valsts karogs: Austrija Johens Rints | *Lotus-Ford* | Ziņojums |
| 1969 | Valsts karogs: Apvienotā Karaliste Greiems Hils | *Lotus-Ford* | Ziņojums |
| 1968 | Valsts karogs: Apvienotā Karaliste Greiems Hils | *Lotus-Ford* | Ziņojums |
| 1967 | Valsts karogs: Jaunzēlande Denijs Halms | *Brabham-Repco* | Ziņojums |
| 1966 | Valsts karogs: Apvienotā Karaliste Džekijs Stjuarts | *BRM* | Ziņojums |
| 1965 | Valsts karogs: Apvienotā Karaliste Greiems Hils | *BRM* | Ziņojums |
| 1964 | Valsts karogs: Apvienotā Karaliste Greiems Hils | *BRM* | Ziņojums |
| 1963 | Valsts karogs: Apvienotā Karaliste Greiems Hils | *BRM* | Ziņojums |
| 1962 | Valsts karogs: Jaunzēlande Brūss Maklārens | *Cooper-Climax* | Ziņojums |
| 1961 | Valsts karogs: Apvienotā Karaliste Stērlings Moss | *Lotus-Climax* | Ziņojums |
| 1960 | Valsts karogs: Apvienotā Karaliste Stērlings Moss | *Lotus-Climax* | Ziņojums |
| 1959 | Valsts karogs: Austrālija Džeks Brebems | *Cooper-Climax* | Ziņojums |
| 1958 | Valsts karogs: Francija Moriss Trentiņans | *Cooper-Climax* | Ziņojums |
| 1957 | Valsts karogs: Argentīna Huans Manuels Fanhio | *Maserati* | Ziņojums |
| 1956 | Valsts karogs: Apvienotā Karaliste Stērlings Moss | *Maserati* | Ziņojums |
| 1955 | Valsts karogs: Francija Moriss Trentiņans | *Ferrari* | Ziņojums |
| 1954-1951 | *Netika aizvadītas* |
| 1950 | Valsts karogs: Argentīna Huans Manuels Fanhio | *Alfa Romeo* | Ziņojums |

Skatīt arī
----------

* *F1* Grand Prix saraksts

Atsauces
--------

1. 1 2 3  «A History of the Monaco Grand Prix». *espn.co.uk*. Skatīts: 2017. gada 11. februāris.
2. ↑  «Triple Winner: Will Montoya go for the coveted Crown?». *rt.com*. 2015. gada 31. oktobris. Skatīts: 2017. gada 11. februāris.
3. ↑  Jack de Menezes. «Monaco Grand Prix 2016: Lewis Hamilton's gamble pays off to take victory and close gap on Nico Rosberg». *The Independent*, 2016. gada 29. maijs. Skatīts: 2017. gada 12. februāris.
4. ↑  "FIA confirms 2017 calendar". *formula1.com*. F1 administrācija. November 30, 2016. Aplūkots 11.02.2017.
5. 1 2  Brad Spurgeon. «When Ayrton Senna Became a Star». *The New York Times*, 2015. gada 21. maijs. Skatīts: 2017. gada 12. februāris.
6. ↑  «43e Grand Prix Automobile De Monaco - Race Result». *Formula1.com* (*F1* administrācija). Skatīts: 2017. gada 12. februāris.
7. ↑  «44e Grand Prix De Monaco - Race Result». *Formula1.com*. Skatīts: 2017. gada 12. februāris. Teksts "publisher" ignorēts; Teksts "*F1* administrācija" ignorēts
8. ↑  «Monaco Grand Prix - Race Result». *Formula1.com* (*F1* administrācija). Skatīts: 2017. gada 12. februāris.
9. ↑  «Monaco Grand Prix - Race Result». *Formula1.com* (*F1* administrācija). Skatīts: 2017. gada 12. februāris.
10. ↑  Jack de Menezes. «Ayrton Senna anniversary: Re-live Senna's incredible qualifying lap for the 1988 Monaco Grand Prix in emotional McLaren video». *The Independent*, 2015. gada 30. aprīlis. Skatīts: 2017. gada 12. februāris.
11. 1 2  Aaron Irwin. «On This Day - 1992: Senna wins thrilling Monaco Grand Prix ahead of Mansell». *vavel.com*, 2015. gada 31. maijs. Skatīts: 2017. gada 12. februāris.

Ārējās saites
-------------

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***Monako *Grand Prix**** |

* Oficiālā mājaslapa (angliski), (franciski), (itāliski)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Sacīkstes *Formula 1* pasaules čempionātā |
| --- |
|  |
| Pašreizējās (2018) | 
* Austrālija
* Bahreina
* Ķīna
* Azerbaidžāna
* Spānija
* Monako
* Kanāda
* Francija
* Austrija
* Lielbritānija
* Vācija
* Ungārija
* Beļģija
* Itālija
* Singapūra
* Krievija
* Japāna
* ASV
* Meksika
* Brazīlija
* Abū Dabī

 |
|  |
| Nākotnes (atgriežas) | 
* Pagaidām nav zināms

 |
|  |
| Nākotnes (jauna) | 
* Pagaidām nav zināms

 |
|  |
| Pagātnes | 
* Argentīna
* ASV Rietumi
* Dalasa
* Detroita
* Dienvidāfrika
* Eiropa
* Indija
* Indianapolisas 500
* Klusais okeāns
* Koreja
* Lasvegasa
* Luksemburga
* Malaizija

* Maroka
* Nīderlande
* Peskāra
* Portugāle
* Sanmarīno
* Šveice
* Turcija
* Zviedrija

 |

 |


|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 35145857898523021673
* LCCN: n2015027169
* BNF: cb12294403r (data)

 |

 |